< Meridiánok

Bevezetés a meridiánokhoz

Mielőtt használod a leírtakat olvasd el a felelősségvállalás részt.

Az akupunktúrás pontok megtalálásához, fejlett szoftverek állnak rendelkezésre, amelyek három-dimenzióban mutatják az emberi testet. Nagyon látványosak, segíthetnek, de nem helyettesítik a részletes anatómiai ismereteket.

Az anatómiai ismeretek megszerzéséhez ajánlott könyv, például:

Werner Platzer: SH atlasz Anatómia I.

Természetesen sok anatómiáról szóló könyv áll rendelkezésünkre, ezek nagy része, azonban nem elég alapos. Vannak könyvek, amelyek például leírják hol van a lapocka, leírják annak angol és/vagy latin nevét. Remek, de nekünk szükségünk van a lapocka egyes részeinek ismeretére is.

Minden akupunktúrás pontnál találunk javallatokat. Ha ezekkel dolgozunk lehet sikerünk. Hatékonyabb azonban, ha funkciókkal dolgozunk. Készítsünk hagyományos diagnózist, amelyben megállapítjuk, milyen állapotok uralkodnak a testben. Hol van túl sok hő, víz, szél, stb. Koncentráljunk a meridiánok állapotára. Milyen állapotban vannak a meridiánok.

A fájdalmat elsősorban helyben kezeljük, az adott területhez közeli pontokon, aztán távolabb.

A fő meridiánok szimmetrikusan mindkét oldalon megtalálhatók. Ha szeretnénk egy pontot kezelni, dolgozzunk szimmetrikusan mindkét oldalon.

Fő csatornák, meridiánok
Magyar név	Angol név	Rövidítés
Tüdő	Lung	LU
Vastagbél	Large Intestine	LI
Gyomor	Stomach	ST
Lép	Spleen	SP
Szív	Heart	HE
Vékonybél	Small Intestine	SI
Húgyhólyag	Bladder	BL vagy UB
Vese	Kidney	KI
Vérerek ura	Pericardium	PC vagy P
Hármasmelegítő	Triple Burner	TB vagy TE
Epehólyag	Gall Bladder	GB
Máj	Liver	LR
Befogadó	Conception Vessel	CV
Kormányzó	Governing Vessel	GV

A fő csatornák külső és belső részeit a haránt Lo-csatornák kötik össze.

Haránt Lo-csatornák
Külső réteg (Biao)	Belső réteg (Li)
Tai Yang	Shao Yin
Shao Yang	Jue Yin
Yang Ming	Tai Yin